ועדת הכלכלה, כנסת 20, פרוטוקול מספר 411, 2017-01-11 09:30

איתן כבל: בוקר טוב לכם.

איתן כבל: היום יום רביעי, רק פעם אחת כי טוב.

איתן כבל: אני שמח לפתוח ישיבה נוספת של ועדת הכלכלה של הכנסת.

איתן כבל: היה לנו שבוע מאוד מאוד אינטנסיבי אתמול.

איתן כבל: גברתי מנהלת הוועדה, היועצת המשפטית, יועצים, רשמת, אימפריית הדוברות, ויש לנו גם אורחים נכבדים כאן, זה שעובד אצל לאה נמצא פה וסגנו, ויש לנו כאן אורחות, 20 בנות מכיתות י"א-י"ב מסמינר "רמות", שהן אורחות של חבר הכנסת יעקב מרגי חברי, שהוא יושב ראש ועדת החינוך והתרבות של הכנסת.

איתן כבל: ברוכות הבאות.

איתן כבל: אני אומר שאתמול היה יום של ממש, מתשע וחצי בבוקר, חוץ מהפסקת אוכל, עד השעה ארבע, כמעט באופן רצוף, וכל דיון הוא מאוד אינטנסיבי.

איתן כבל: היתה לנו גם את הגברת שהתעלפה לנו באמצע הדיון.

איתן כבל: ברוך השם, אנחנו משתדלים להוציא מתחת ידינו את התוצאות הטובות ביותר, וכך גם היום.

איתן כבל: הבוקר יש הצעת חוק שמונחת כאן, אחרי שעברה קריאה טרומית.

איתן כבל: היא כבר מהקדנציה הקודמת - -

<קריאה: הקודמת של הקודמת.

איתן כבל: - - ובאמת הפעם הזאת אנחנו חייבים להעביר אותה, כי היא כל כך מתבקשת.

איתן כבל: הצעת חוק הגנת הצרכן (תיקון – סיום או שינוי תכנית הטבות לצרכן).

איתן כבל: איתן כבל, דב חנין, עיסאווי, איציק שמולי, מנואל טרכטנברג, יואל חסון, דניאל עטר, שהוא כבר לא חבר כנסת ונחמן שי.

איתן כבל: הצעת החוק, הכוונה שלה, להסדיר את שוק מועדוני לקוחות, שזה היום מחזה נפרץ, שאני דרך אגב מברך עליו.

איתן כבל: אנחנו לא באים למנוע את עניין מועדוני הלקוחות אבל מאותו רגע שהוא הפך להיות מחזה נפרץ, הוא הפך להיות כלי שיווקי פר-אקסלנס, אז כמובן שהוא פועל לא מתוך כללים, וכל אחת ואחד פועל על פי הגחמה של עצמו.

איתן כבל: כל אחד מאתנו מכיר את זה.

איתן כבל: אתה מגיע היום ל"מנגו", ל"קסטרו", וזה יכול להיות רשת ספרים של "סטימצקי" ולא משנה מה, אומרים לך: בא תהיה חבר במועדון שלנו, במועדון הלקוחות, ואתה אומר: אחלה, סבבה, יש הטבות כאלה ואחרות, ויום אחד כשאתה מגיע לקנות אומרים לך: הכללים השתנו.

איתן כבל: ומה עם כל מה שצברתי עד היום?

איתן כבל: תראה, היה לך זמן, הודענו, פרסמנו את זה ב - - - ובכל מיני מקומות שהסיכוי שלך לפגוש את זה הוא בעצם לא קיים, והחלטנו להסדיר את זה.

איתן כבל: פשוט לקבוע כללים סדורים.

<אתי בנדלר: או שאולי אפילו שלחו אליך הביתה ונתנו פרק זמן - -

איתן כבל: נכון.

איתן כבל: או שלחילופין הם מודיעים לך: יש לך שבועיים.

איתן כבל: דרך אגב, המקום הכי מעצבן זה "הנוסע המתמיד".

איתן כבל: "הנוסע המתמיד" – אני, כדי לממש את ההטבה של "הנוסע המתמיד", אני צריך לעבוד בחו"ל.

איתן כבל: זאת אומרת, אם אתה לא עובד בחו"ל ואתה טס - -

<לאה ורון: רק שלוש פעמים בשנה, אין סיכוי שצברת.

איתן כבל: נכון.

איתן כבל: הסיכוי לנצל את זה, זה פעם ב...

איתן כבל: הם הודיעו לי שאם עד תאריך – סליחה, אני עכשיו צריך לעזוב את הכל ולנסוע לממש את ההטבה?

איתן כבל: זאת חוצפה.

איתן כבל: הרי ההטבה הזאת ניתנת לך, זה לא סתם בגלל העיניים היפות של מאן דהו.

איתן כבל: זה תוצאה של פעילות עסקית משותפת עם הגורם שממול.

איתן כבל: תפצה אותי אפילו.

<לאה ורון: חברות התעופה נרשמו, ונרשמו גם ארבע נציגות של "אל על" ו"fly card".

<לאה ורון: זה אתם?

<לאה ורון: הם לא הגיעו בכלל?

איתן כבל: הסיפור הגדול ביותר הוא כמובן הבנקים/כרטיסי אשראי.

איתן כבל: אני רוצה להזכיר לכם שכל הסיפור הזה, כשהתחלתי אותו, זה היה עם מועדון הלקוחות של בנק הפועלים, הכוכבים - -

<אתי בנדלר: עם ישראכרט זה היה?

איתן כבל: כן.

איתן כבל: עם הסיפור של הכוכבים, שאני דרך אגב מסכים לחלוטין מסכים שפג תוקפו, עניין הכוכבים, זה עם החוברת המכוערת, המגעילה הזאת, שכבר קנית משהו משם, זה התפרק לך אחרי שבוע.

איתן כבל: באמת, מכירים את הדברים האלה אבל בסדר, אוקי, אתם רוצים לשנות ולהיטיב עוד יותר, שלצרכן יהיה עוד יותר טוב, כמו שבאחד הכרטיסים המתחרים של ישראכרט, בלפנק, לפנק.

איתן כבל: אתם כל כך רוצים לפנק את הלקוחות אז סליחה, יש כללי משחק.

איתן כבל: אני רוצה להזכיר שהבנקים, כשהגישו את הדוחות שלהם, הם התייחסו לערך הצבור של הנקודות כערך שהוא כספי.

איתן כבל: למה אני מגיע לבנקים, ואני אומר את זה כאן?

איתן כבל: גברתי, לפני שאנחנו נכנסים ומתחילים לדבר, פנתה אלי חדוה בר אמש, המפקחת על הבנקים, ואמרה לי: חבר הכנסת כבל, אני תומכת לחלוטין בהצעת החוק, ואנחנו רק מבקשים שתינתן לנו האפשרות עד סוף הרבעון להכיל את כל מה שאתה אומר בתוך הנוהל הבנקאי התקין כי לכאורה, עניין מאוד משמח.

איתן כבל: מה כבר, ששמחתי פעם בעניין.

איתן כבל: זאת אומרת, היא שכחה שבעבר שמחתי כשהודיעו לי בעבר - -

<אתי בנדלר: לא פעם אחת, היו לך פעמיים שמחות.

איתן כבל: נכון.

איתן כבל: היו לי פעמיים שמחות בעקבות ההודעות של המפקחת על הבנקים מבנק ישראל.

איתן כבל: הם רק דואגים לשמחתי.

איתן כבל: אז מעבר לעובדה שאמרתי לה שאני שמח, היא אומרת: קודם כל, תוציא את זה בכתב.

איתן כבל: הניסיון שלי הראה לי ובאמת, אני מאד מעריך את חדוה רק שלא תמיד הרצון מסתדר עם הפעולה.

איתן כבל: יותר מדי פעמים אנחנו מוצאים את עצמנו מהתחייבויות שבסוף לא יוצא מהן כלום, ולא יצא.

איתן כבל: זאת אומרת, בשונה ממני - -

<אתי בנדלר: - - -

איתן כבל: סליחה, מה אני הבאתי פה חוק דהוי?

איתן כבל: אני מעדיף, אם אני צריך להביא חוק או חוק דהוי, לא להביא בכלל.

איתן כבל: עדיף שלא.

איתן כבל: ואני אומר לך את זה בהקשר כזה, שנוגע גם לחדוה בר - חוק סגירת בנקים, סניפים, סליחה, שעכשיו יש חוק שהפך להיות פלטפורמה חוקית לסגירת סניפים.

איתן כבל: אנחנו באנו לברך ונמצאנו מקללים.

איתן כבל: באנו ממקום טוב שבא ומגדיר וקובע כללים מתי הבנק יכול לסגור סניף, ופתאום אנחנו מוצאים את עצמנו שבעצם נתנו משענת חוקית, וזה כך, לאה לגמרי.

<לאה ורון: הם היו סוגרים גם לפני כן רק שהפעם הכנסת אותם לאיזה סד של הודעה, וסד של - -

איתן כבל: לאה, הכל בסדר גמור.

איתן כבל: זה שאתה מודיע - -

<לאה ורון: בתור נפגעת סניפים פעמיים...

איתן כבל: נכון, אני יודע.

איתן כבל: אני מכיר את הסיפור רק אני אומר לך שמנקודת המבט שלי, העניין הוא שעכשיו יש גם חוק להסתמך עליו.

איתן כבל: אתה לא צריך להתנצל.

איתן כבל: הוא אומר: הנה עשיתי, בדקתי, הלכתי, נכון?

איתן כבל: זה הכל.

איתן כבל: לכן, אני אומר את הדבר הבא: אין שום סיבה, למשל, שאנחנו לא נתקן את כל מה שמבקשת המפקחת.

איתן כבל: אנחנו נעשה את זה בחקיקה ראשית, בחוק הבנקאות.

איתן כבל: אנחנו עושים את זה כמעשה יום ביומו.

<אתי בנדלר: לא בהקשר הזה אבל כן, כשמתקנים תיקונים עקיפים, חוקים אחרים.

<רן מלמד: הגיע הזמן שהחלטות המפקחת יובאו לאישור הכנסת.

איתן כבל: למה אני אומר את זה?

איתן כבל: כי גם בפעמים הקודמות, כשכבר הובאו התיקונים, הם היו מאוד מאוד צנועים.

איתן כבל: עכשיו, אנחנו רק בהכנה לקריאה ראשונה.

איתן כבל: בא נראה לאן אנחנו הולכים.

איתן כבל: אין שום סיבה, דרך אגב, שהם גם לא יקדימו אותנו בתהליך הזה, הרי הם ילכו אתנו עקב בצד אגודל.

איתן כבל: הממשלה, יש לה פה בוודאי להביא את הדברים כי אם לא, אני אומר גם למפקחת, שאני באמת מכבד, אני אומר את זה שאנחנו נמעל בתפקידנו כי אני רוצה להזכיר שכמו שאנחנו פה, יש לנו עוד כנסת ויש לנו ועדות וצריך לעבור אותן, למפקחת יש את הוועדה המייעצת.

איתן כבל: ואף אחד לא מבטיח שהיא יודעת לעבור את המשוכה הזאת שקוראים לה "ועדה מייעצת".

איתן כבל: אז היא תביא את החוק, כמו שהרבה פעמים אנחנו, הח"כים, מביאים חקיקה, ויוצא חוק אחר לגמרי.

איתן כבל: על זה מה שאמר אלוהים לכוזרי בחלום – כוונותיך רצויות אך מעשיך אינם רצויים.

איתן כבל: ואנחנו בסוף מחוקקים חוקים, מעשים, לא כוונות.

איתן כבל: זה הבסיס של העניין.

איתן כבל: אם גברתי רוצה להוסיף דברים, בבקשה.

איתן כבל: אם לא, אנחנו נעבור להקראה.

<אתי בנדלר: אני רק אולי אזכיר, כדי שהיושבים כאן יבינו - -

איתן כבל: הפרוטוקול ידע גם.

<אתי בנדלר: - - כן, על מה מדובר: נושא אחד היה החקיקה, שחשבנו שהיא תתקדם בנושא הטבות ללקוח עם נושא הנקודות, שאכן המפקח אז על הבנקים הבטיח לאמץ את ההוראות שהוועדה התכוונה לקבוע בהוראות ניהול בנקאי תקין, ואכן הוראות ניהול בנקאי תקין בנושא הטבות לא בנקאיות תוקנו אבל לא ממש ברוח הדברים שהוועדה כיוונה אליהם, ונאמר מפורשות במכתב שאתה קיבלת בזמנו מהמפקח - -

איתן כבל: נכון.

<אתי בנדלר: - - שהוועדה המייעצת התנגדה פה אחד.

<אתי בנדלר: אז נכון שזה רק ייעוץ של הוועדה המייעצת אבל יש לה משקל, בוודאי שמתקבלת פה אחד, כפי שנכתב אז, ואכן, ההוראות לניהול בנקאי תקין הן הרבה יותר רזות ממה שהוועדה כיוונה לה.

<אתי בנדלר: זה נושא אחד.

<אתי בנדלר: נושא שני עם מתן שירות טלפוני.

<אתי בנדלר: ממש לאחרונה הופצה טיוטה של הוראות נוהל בנקאי תקין, שהן הרבה יותר רזות מההוראות המחייבות בחוק - -

איתן כבל: מהכוונה שלנו.

<אתי בנדלר: - - בחוק - - -

איתן כבל: שאפילו החוק שלנו לא מי יודע מה.

איתן כבל: זאת אומרת, אני מספיק הגון להגיד שהחוק שלי כל שני וחמישי, הגופים העסקיים עושים לו חיבוט ערבה.

איתן כבל: כל הזדמנות שיש להם לעקוף אותו, לפרק אותו, לכדרר אותו, הם עושים את זה.

איתן כבל: ואת יודעת את זה.

<אתי בנדלר: כך למשל לפי אותה טיוטה, אם הפנייה של הלקוח איננה בעניינים דחופים, סתם אתה לא מצליח לבצע פעולות באינטרנט לצורך העניין - -

איתן כבל: סתם אתה תקוע ורוצה לעשות איזה משהו.

<אתי בנדלר: כן, סתם, לא ברמת דחיפות גבוהה, אז מאפשרים להם לחזור ללקוח באמצעות מענה אנושי בתוך פרק זמן סביר ולא יאוחר משני ימי עסקים.

<אתי בנדלר: ..

איתן כבל: נו באמת, שיענו לה ככה.

איתן כבל: בעניין אחר, כשהיא תתקשר בעניין המכונת כביסה שלה, לא דחוף, היא פשוט לא סוחטת, היא יכולה להמתין יומיים.

איתן כבל: מה קרה?

איתן כבל: שני ימי עסקים, מה עניין?

איתן כבל: כל זה לא כואב לך עד שזה מגיע אליך.

<אתי בנדלר: - - ועוד דברים שונים.

<אתי בנדלר: אז אני כמובן מצטרפת לכבוד ולייקר שאדוני רוחש כלפי הוראות הניהול התקין אבל בנושא של מתן שירות ללקוחות, בין אם מדובר בלקוחות של עוסקים ובין אם אחרים, ובין אם מדובר בלקוחות של תאגידים בנקאיים, ואני מזכירה שתאגידים בנקאיים זה גם כל חברות כרטיסי האשראי, ואם מדובר בחברות הביטוח, אני חושבת שצריכים נימוקים יותר משכנעים כלפי הכנסת מדוע צריכים לקבוע הוראות שונות.

<אתי בנדלר: אני לא מדברת כרגע על מי מוסמך לקבוע אותן הוראות אלא ברמת התוכן, מדוע ההוראות צריכות להיות שונות.

איתן כבל: העניין ברור.

איתן כבל: מישהו נמצא כאן מהבנקים?

איתן כבל: בבקשה אדוני.

<רונן סולומון: אני מטעם פורום חברות כרטיסי האשראי.

<רונן סולומון: כעיקרון, אנחנו תומכים בעמדת המפקחת כפי שנאמרה לך, שיתקנו את נוהל בנקאי תקין בהתאם לרוח הצעת החוק הזאת - -

איתן כבל: אין בינינו ויכוח.

איתן כבל: גם אני סבור שצריך להסדיר את זה שם.

איתן כבל: כל הוויכוח הוא מי יסדיר?

<רונן סולומון: בסדר גמור.

<רונן סולומון: אז אני אומר:

<רונן סולומון: מאחר והצעת החוק אמורה לעלות – אני מאמין שהיום תעלה לקריאה ראשונה, יש עוד פרק זמן עד הכנה לקריאה שנייה ושלישית, אני מאמין שבפרק זמן זה, מן הסתם המפקחת בטח תפרסם טיוטה והיא בטח תעדכן גם את הוועדה.

<אתי בנדלר: זה לא הכוונה של היושב ראש.

<אתי בנדלר: אתה מתרגם את זה בצורה, אם מותר לי לתווך.

<אתי בנדלר: ..

איתן כבל: על זה נאמר:

איתן כבל: אתה מפרשן אותי בחיי.

<רונן סולומון: עוד לא פרשנתי אותך, אדוני.

<רונן סולומון: קטונתי.

איתן כבל: לא, חלילה.

איתן כבל: מה שאני רוצה לומר לך – האמת?

איתן כבל: אני אמרתי את זה גם ליועצת המשפטית: אין לי עניין – אתה יודע, אני רוצה ענבים.

איתן כבל: אני לא באתי לריב עם השומר.

איתן כבל: רק מה?

איתן כבל: השומר נרדם כל פעם וגונבים לו את הענבים.

איתן כבל: כל פעם.

איתן כבל: הרי דמה בנפשך שאתה בא לבקש ממני בדיוק את אותו דבר, ופעמיים, בעניין הזה של החוק הזה - -

<רונן סולומון: אני לא יכול לדבר בשם המפקחת.

איתן כבל: אני לא כמפקחת.

איתן כבל: אתה, האדם הסביר, האם אתה תחזור לקנות מהחנות שלי אם פעמיים התחייבתי לך ולא עמדתי בזה?

איתן כבל: ופעם נוספת, כשאנחנו עוסקים בעניין של מענה טלפוני, שיש התחייבות כבר מהתקופה שהתורכים שלטו בארץ שהנושא יתוקן, ולא רק שהוא לא מתוקן, יוצאת טיוטה שהיא "דרדלה".

איתן כבל: מה אני אמור לומר?

איתן כבל: איך אתה תתנהג כלפי?

איתן כבל: אתה תבוא לסניף שלי או לחפש לך סניף אחר?

<רונן סולומון: עוד פעם, אתם הגוף שאחראי גם על הרגולציה.

איתן כבל: אני לא שאלתי אותך, אל תענה לי מחוץ לאטמוספירה.

איתן כבל: שאלתי אותך שאלה – עזוב, אין, תשכח מה שאמרתי לך.

איתן כבל: אני שואל אותך, עזוב המפקחת.

איתן כבל: אם התחייבתי לך פעמיים?

<רונן סולומון: אני מסכים, יש טעם בדבריך אבל שוב, אנחנו מדברים על רגולטור שתפקידו לעשות את זה.

איתן כבל: בסדר, אתה מבין?

איתן כבל: למה אני צריך פעם שלישית?

איתן כבל: מה קרה?

איתן כבל: לא סתם אמרתי גם למפקחת אתמול שאני רוצה את המכתב אבל אני לא נותן לה תשובה חלוטה.

איתן כבל: אני מכיר, לא זכרתי את הכל רק זכרתי שאת הדברים האלה, כבר שמעתי אותם רק לא הייתי בטוח איפה ומתי כי כל יום אני שומע פה הבטחות.

איתן כבל: אז אתה יודע, אני צריך כל פעם לשלוף, אני כבר זקן.

איתן כבל: אל תתבלבלו אני רק נראה טוב.

<אתי בנדלר: הזיכרון הארגוני המשותף של כולנו - - -

איתן כבל: נכון, אז לוקח לי זמן לשלוף מהמגירה את הזיכרון.

איתן כבל: יש עוד הערות?

<חן פליישר: אם אפשר רק להתייחס בשם בנק ישראל.

<חן פליישר: אני מהמחלקה המשפטית של בנק ישראל.

<חן פליישר: אני יכולה רק להגיד, אני כמובן לא יכולה להתייחס להיסטוריה, אני יכולה להתייחס למצב הנוכחי: מבחינתנו העמדה היא שבמהות אנחנו תומכים בהצעה.

<חן פליישר: השאלה מבחינתנו היא שאלת האכסניה.

איתן כבל: אנחנו גם לא מתווכחים אפילו על האכסניה.

איתן כבל: לא מתווכחים.

איתן כבל: גם אנחנו סבורים שהמקום הנכון להניח את התיקון בחוק הבנקאות, בסעיפים שנוגעים.

איתן כבל: כל העניין הוא מי יעשה את זה.

<חן פליישר: אוקי, אז אני אגיד - -

איתן כבל: אתם יודעים יותר טוב מאתנו את רוצה לומר.

<חן פליישר: לא, ממש לא.

<חן פליישר: אני רק אומר שיש לנו היום, דיני הבנקאות הצרכניים הם מאוד מפורטים.

<חן פליישר: יש הרבה רגולציה גם בחקיקה וגם בהוראות ניהול בנקאיות - -

איתן כבל: אבל אני לא מתווכח אתך.

<חן פליישר: יש היום כבר הוראת ניהול בנקאי תקין, 403, שעוסקת בנושא ההטבות.

איתן כבל: אני יודע, אני לא מתווכח על זה.

איתן כבל: הוויכוח בינינו הוא שפעמיים המכתב הזה יצא.

איתן כבל: לפרוטוקול, דרך אגב, יש יתרון: מה שנכתב גם גרזן לא יוריד.

איתן כבל: הדברים כתובים שחור על גבי לבן.

איתן כבל: אם תרצי גם נוציא לך הקלטה.

איתן כבל: אם תתעקשי גם נוציא לך את הסרטונים - -

<אתי בנדלר: זה טרום סרטון.

<קריאה: היו, היו סרטונים עוד אז.

<חן פליישר: לזה קשה לי להתייחס, אני יכולה להתייחס להצעה הזאת.

איתן כבל: גברתי, אני באמת אומר לך את זה, בכבוד, אני בדרך כל אדם שכל החקיקה שאני מוביל אותה גם כיו"ר ועדה אבל גם כמחוקק פרטי, יגידו לך כאן שאני תמיד משתדל לפעול עקב בצד אגודל, נכון או לא חנה טירי?

איתן כבל: אני משתדל מאוד מאוד לפעול בשיתוף כי אני באמת רוצה את העניין.

איתן כבל: אני לא מחפש לריב.

איתן כבל: יותר מכך, הרבה פעמים אפילו הלכתי עם המדינה הרבה מעבר למה שהכוונה היתה בחקיקה, ויש פה דוגמאות למכביר.

איתן כבל: מה שאני מנסה לומר לך בשורה התחתונה, שבשלב הזה אני גם אודיע למפקחת, ואם צריך גם לנגידת בנק ישראל, שאני בשלב הזה של קריאה ראשונה, לא רואה סיבה להיענות להעביר את הניירות שהם יעשו עם זה שם מה שאנחנו יודעים לעשות פה.

איתן כבל: אם יבואו והרצים יצאו דחופים, אז אני אשקול את זה.

איתן כבל: אבל בינתיים הרצים, קשה להם קצת.

איתן כבל: אז אם גברתי תשכנע אותי אחרת, בינתיים דיבורים זה לא משכנע.

<חן פליישר: לא, יש מכתב של המפקחת שנשלח הבוקר - -

איתן כבל: אז שנלך להביא את השניים האחרים עם 403?

איתן כבל: אנחנו יכולים להתאמץ, גברתי תכפה עלינו, אנחנו נלך ונוציא גם את המכתבים הקודמים.

איתן כבל: ואז מה אני אגיד?

איתן כבל: גברתי תחייך לי את החיוך ותגיד: אדוני צודק?

<חן פליישר: אני לא יודעת אם זה תפקידי להגיד כך או כך.

איתן כבל: בוודאי שזה הרי לא בינינו.

איתן כבל: אני מנסה להסביר לך שבסוף יש כללי משחק.

איתן כבל: אני הגון, אני מצפה שיהיו הגונים כלפי.

איתן כבל: פשוט מאוד.

<חן פליישר: לפי המכתב שיצא מהמפקחת היום, היא התחייבה לפעול לתיקון עד סוף הרבעון הזה.

<חן פליישר: אני לא יודעת מה הקצב של הצעת החוק אבל אני חושבת - -

<לאה ורון: הוא שאמר היושב ראש.

איתן כבל: אמרתי שאין שום בעיה.

איתן כבל: אני אומר את הדבר הבא: אם אני אראה שזה באמת שזה הולך עקב בצד אגודל, אני לא אתעקש.

איתן כבל: הנה, אמרתי את זה לפרוטוקול.

איתן כבל: יותר מזה?

איתן כבל: ואותי אפשר לבדוק.

איתן כבל: בואו נתחיל.

איתן כבל: אני גם אשוחח עם המפקחת על העניין הזה.

איתן כבל: אני גם אודיע לה שקראתי, חזרתי ועשיתי את העבודה, ואיך אומרים?

איתן כבל: קשה לי להיענות לבקשה בשלב הזה כיוון שקיבלתי את המכתב הזה כבר בפעמים הקודמות, וההתחייבויות היו אותן התחייבויות ודבר לא יצא מזה.

איתן כבל: איך היא אמורה לשכנע אותי שזה אכן יהיה?

איתן כבל: שהוועדה המייעצת לא תגיד לה: גברתי, לא מתאים לנו.

<אתי בנדלר: השאלה גם מה זה ההוראות המותאמות.

<אתי בנדלר: אני מחזיקה את המכתב.

<אתי בנדלר: מה זה הוראות שאינן מותאמות לשירות הבנקאי?

<אתי בנדלר: למשל, בנושא הזה של השירות הטלפוני, מדוע זה לא מותאם, ההוראות לפי חוק הגנת הצרכן, מדוע הן לא מתאימות לשירות הבנקאי?

<אתי בנדלר: לא ברור.

<אתי בנדלר: מדוע הן כל כך הרבה יותר רזות.

איתן כבל: אני אגיד לך למה: כשהבנקים באים לפה, יש מי שיודע לעמוד מולם.

איתן כבל: זה גם אנושי.

איתן כבל: כשאני כל יום פוגש אותך, קשה לי לעלוב בך במערכת היחסים של בני אדם.

איתן כבל: קשה לי להגיד לך: לא, אני לא מוכן.

איתן כבל: קשה כי זה כך.

<אתי בנדלר: אדוני, אני רוצה להגיד מילה מקדימה: בעקבות הערות שהיו בישיבות הקודמות, נפגשנו עם גברת חנה טירי, היועצת המשפטית של הרשות להגנת הצרכן והסחר ההוגן, וגברת הילה דוידוביץ ממחלקת ייעוץ וחקיקה ממשרד המשפטים.

<אתי בנדלר: בעקבות זאת, גובשו הצעות תיקון במסגרת התיאום עם הממשלה.

<אתי בנדלר: התיאום שכמובן אתה צריך לתאם ושאר חברי הכנסת המציעים.

<אתי בנדלר: נשלח לוועדה נוסח חדש שהוא פרי אותן הסכמות שכמובן אינן מחייבות את חברי הכנסת אבל שנראה היה לנו, בעקבות הישיבות הקודמות, שניתן להסכים עליהם.

<אתי בנדלר: אז אני מציעה, אם הדבר נראה בעיניך, שגברת טירי תציג את ההצעה שהממשלה מסכימה לה, ויישמעו ההערות.

איתן כבל: אני אומר גם לך, חנה, ואני אומר את זה גם לך: אני מאד מעריך שאת העבודה שאתם עשיתם.

איתן כבל: אני מניח שגם על רוב הדברים אני אדע להתכוונן אבל אני לא אדע להתחייב באופן חלוט שכל מה שנאמר, אני אסכים לו.

איתן כבל: את יודעת את זה, אנחנו מכירים את העבודה.

איתן כבל: איפה שצריך נשנה, יש לנו עוד היערכות לקריאה שנייה ושלישית אז נתקדם בהתאם.

<חנה וינשטוק טירי: אני אגיד את העקרונות בקצרה, וכשאנחנו נתחיל בהקראה של הצעת החוק יותר נפרט:

<חנה וינשטוק טירי: אנחנו מציעים לשנות את ההגדרה של תכנית הטבות, לדייק בהגדרה כך שיהיה ברור שאנחנו עוסקים במועדוני לקוחות ולא בכל עסקה שבה מוצעת הטבה או הנחה.

<חנה וינשטוק טירי: היינו צריכים לייחד את זה, וכל עסקה רגילה שאני מתקשרת לחברה, אני יוצרת עסקה לקבלת שירות ומציעים לי שנה וחצי במחיר מוזל.

<חנה וינשטוק טירי: זה נחשב הטבה לפי ההגדרה הקודמת, ההגדרה היתה קצת יותר רחבה, ולכן צמצמנו אותה להתקשרויות שהן מסוג של מועדון, שלקוח נרשם הוא נמצא במאגר מידע - -

איתן כבל: אני אומר לך חנה, אני גם אמרתי את זה ליועצת המשפטית, לאתי, שכוונת המחוקק במקרה הזה היתה באמת לעסוק בראש ובראשונה במה שאנחנו מגדירים כמועדוני לקוחות.

איתן כבל: זאת אומרת, מועדון לקוחות במובן הזה אתה בא, נרשם, הוא נותן לך כרטיס או שאתה אומר את תעודת הזהות שלי היא כך וכך, הוא נכנס ואומר: צברת כך וכך, קיבלת 20%, 30%.

איתן כבל: אני לא נכנס לתכנים הפנימיים שהם לפעמים כל כך מסובכים.

איתן כבל: אתה בא ל"קסטרו", הוא טוען לך, שילמת בהתחלה 50 שקל ואז אתה נכנס אתו לדין, אתה חבר במועדון על כל המשתמע מכך.

איתן כבל: יש את ההטבות, שברור לנו, כמו שאמרתי לאתי, 1 1 בסופר, זאת לא הכוונה וגם לא הכוונה שאתה בא לקפה "סגפרדו" באילת, הוא היה נותן לי שובר לקפה אחרי כך וכך כוסות, אז אני מקבל שתי כוסות נוספות בחינם.

איתן כבל: זו לא הכוונה.

איתן כבל: אני לא רוצה להיכנס לפינה הזאת כי לדעתי גם לא נצא - -

<חנה וינשטוק טירי: אני חושבת שיש בינינו הסכמה ואנחנו נציע הגדרה אחרת שהיא יותר מדויקת.

איתן כבל: בדיוק.

איתן כבל: בסדר גמור.

איתן כבל: זה רגל אחת.

<חנה וינשטוק טירי: הנושא הבא זה שכמובן שאנחנו מדברים על עסקאות מתמשכות, שאנחנו חושבים שצריך לעשות אבחנה - -

איתן כבל: התקשרות מתמשכת.

איתן כבל: יש הבדל בין עסקה מתמשכת לבין התקשרות כי עסקה מתמשכת זה קניתי את הטלוויזיה, "יס", התחברתי ויש בינינו מערכת יחסים ארוכת טווח.

איתן כבל: פה אני מדבר אתך על זה שקניתי חולצה, סוודר, קניתי נעלים, ויש לי כמה נעלים ממועדוני לקוחות שאני מסתובב בהן, "קליגולה", "אלדו", כל אחד נותן לך אבל זה עדין, איך אומרים?

איתן כבל: זה סוג של התקשרות.

<חנה וינשטוק טירי: בסדר, אבל אנחנו מדברים על ההתקשרות הראשונית, כשאתה נותן את השם שלך ונכנס למאגר המידע, זו ההתקשרות.

<חנה וינשטוק טירי: אחר כך אתה עושה רכישות נפרדות במסגרת אותו מועדון.

איתן כבל: נכון.

<לאה ורון: אבל כתוב "התקשרות מתמשכת.

<לאה ורון: "

<חנה וינשטוק טירי: בסדר, אין לנו מחלוקת בעניין הזה.

<חנה וינשטוק טירי: אנחנו חושבים שיש לעשות אבחנה בין עסקה או התקשרות מתמשכת שהיא לתקופה קצובה לבין התקשרות מתמשכת שהיא לעסקה בלתי קצובה.

<חנה וינשטוק טירי: אנחנו חושבים שבנוגע להתקשרות מתמשכת קצובה, העוסק לא יכול לשנות את תנאי העסקה או לסיים אותה.

<חנה וינשטוק טירי: כמו כל עסקה לתקופה קצובה, המשמעות שלה זה שיש התחייבות.

<חנה וינשטוק טירי: הצרכן מתחייב לשלם תשלום פר שנה נניח, והעוסק מתחייב לתת לו את השירות פר שנה.

<חנה וינשטוק טירי: עסקאות כאלה, בדרך כלל, ניתנת התחייבות, אתה לא יכול לשנות.

<חנה וינשטוק טירי: בשוק הקיים היום במדינת ישראל, בדרך כלל העסקאות הקצובות האלה הן לשנה, וכל שנה אתה מחדש.

<חנה וינשטוק טירי: זאת אומרת, זו עסקה קצובה.

<חנה וינשטוק טירי: כל שנה אתה צריך לשלם מחדש דמי הרשמה וכולי.

איתן כבל: הלקוח יודע.

<חנה וינשטוק טירי: אז אנחנו אומרים: אתה רוצה לשנות את תנאי העסקה?

<חנה וינשטוק טירי: תחכה עד שהעסקה של השנה תסתיים, ואל תעשה עסקאות חדשות שאתה חושב שאתה הולך לשנות.

<חנה וינשטוק טירי: אבל אתה תדע לך, העוסק, שאם אתה מציע עסקה לתקופה קצובה, בעסקה הזאת אתה מתחייב לתת הנחות וצבירת זכויות במהלך השנה או התקופה הקצובה שאתה מציע ולכן, העוסק ישקול מה התקופה הקצובה שהוא מציע מלכתחילה, אתה לא יכול לשנות את תנאי העסקה.

<חנה וינשטוק טירי: זו דעתנו.

<חנה וינשטוק טירי: אני חושבת שהיא עמדה - -

איתן כבל: אני מקבל אותה.

<חנה וינשטוק טירי: היא גם עמדה משפטית.

<אתי בנדלר: אני רוצה לומר משהו בהקשר הזה: אני מוכנה בחום רב לאמץ את עמדת משרדי הממשלה בעניין הזה.

<אתי בנדלר: אני רק רוצה להבהיר שזו עמדה חמורה יותר מהעמדה שבאה לידי ביטוי בהצעת החוק.

<אתי בנדלר: בפועל, מה שקורה אבל, צריכים לדעת כל חברי מועדוני הלקוחות למיניהם שבדרך כלל, כפי שנאמר, החברות היא לשנה, זה שאם הם לא ינצלו את ההטבות שלהם במשך אותה שנה והם לא יחדשו, אז פשוט כל ההטבות הולכות לאיבוד.

איתן כבל: נכון.

<אתי בנדלר: זה המשמעות.

איתן כבל: אתה לא יכול להחזיק את החבל בכל קצותיו במובן הזה שכשאתה מבצע את ההתקשרות, החובה על העוסק לומר לו: אדוני, זה לשנה, זה הטווח.

איתן כבל: הוא צריך לתת לו את כל הנתונים המדויקים כי דרך אגב, קרה גם לי.

איתן כבל: באתי למקום והיה לי את זה לשנה והתעצלתי ללכת, ידעתי, אבל זה כבר - -

נורית קורן: הרבה אנשים ככה.

איתן כבל: - - לקחתי בחשבון את הדברים האלה.

<אתי בנדלר: מה שאני מנסה לומר זה שמצד אחד, ההצעה הזאת היא מרחיקת לכת יותר מאשר בהצעת החוק כפי שהיא נוסחה.

<אתי בנדלר: מצד שני, היא קצת מרעה כי בסופו של דבר, כדי לנצל הטבות שצברת במשך שנה, הדרך היחידה שלך זה לחדש את החברות שהיא לא פעם בתשלום לשנה נוספות.

נורית קורן: אבל זה תמיד ככה.

<אתי בנדלר: אז השאלה אם הצעת החוק רוצה לשנות או לא.

איתן כבל: אני מציע את הדבר הבא: קודם כל, תהיה חובה שנקבע אותה כל חצי שנה, כל שלושה, ארבעה חודשים להודיע מבעוד מועד: דע לך... והם עושים את זה דרך אגב.

איתן כבל: חלק מהעוסקים עושים את זה כבר היום בצורה - -

נורית קורן: מעט.

נורית קורן: ממש מעט.

איתן כבל: אמרתי חלק, לא אמרתי כולם.

איתן כבל: מודיעים לך.

איתן כבל: זה ההגונים, אלה שלא צריכים אחר כך לבכות על הרגולציה.

איתן כבל: הוא מודיע לך והוא באמת גם רוצה אותך כלקוח, אז הוא מודיע לך.

איתן כבל: אין הרבה כאלה.

איתן כבל: אנחנו נמצא את הניסוח שיודע למצוא את - -

<אתי בנדלר: זאת אומרת שאדוני רוצה שגם לתקופה קצובה תינתן הודעה מספיק זמן מראש על כך שההטבות, לא ניתן יהיה לנצל אותן בתום שנה אלא אם כן החברות תוארך לשנה נוספת.

איתן כבל: על זה נאמר:

איתן כבל: אתה חונן לאדם ומלמד אנוש בינה.

איתן כבל: כולנו בני אדם.

איתן כבל: אתה לא תמיד זוכר שקנית בחנות זו, ויש כאלה שאני רואה שפותחים את הארנק, איך הם בכלל זוכרים מה יש להם עם כל הכרטיסים האלה?

איתן כבל: אני ראיתי את זה השבוע עם איזו גברת, היא בעצמה לא יודעת מה.

איתן כבל: במקרה יצא לי לראות את זה.

<לאה ורון: הבן שלי שאל: איך הם כולם יודעים לשלוח לך את כל המכתבים האלה ואת ההצעות?

<אתי בנדלר: זו אולי תוספת חשובה משום שבפועל, אם לא נעשה כן, לא יהיו יותר חברויות לתקופה בלתי קצובה.

<אתי בנדלר: כולם יעברו למועדונים לתקופה קצובה.

<אתי בנדלר: אז כדי שתהיה אפשרות ריאלית לנצל את - -

<חנה וינשטוק טירי: אז מה התוספת?

<אתי בנדלר: שלפחות שלושה חודשים מראש - -

<חנה וינשטוק טירי: לפני תום התקופה הקצובה, שהוא הולך לשנות או לסיים - -

<אתי בנדלר: לא, שלא ניתן יהיה לקבל את ההטבות האלה בתום התקופה אלא אם כן תממש את החברות שלך.

איתן כבל: או שתממש את הזכויות.

<אתי בנדלר: יש לך שלושה חודשים.

<רן מלמד: צריך אולי להתחיל במשהו יותר פשוט בהקשר הזה, של להודיע שתקופת החברות הולכת להסתיים כי המועדונים לא מודיעים לך שהחברות מסתיימת, גם אם אתה עושה את זה לתקופה חד-פעמית.

<רן מלמד: אני אתן דוגמה מחנויות ספרים למשל, מרשתות ספרים ורשתות אחרות, שאתה עושה כרטיס וקונה אותו אפילו לתקופה של שנה, אם לא דאגת לבוא - -

איתן כבל: "סטימצקי" עושה לך את זה לשנה.

<רן מלמד: אז אני לא רציתי להגיד אבל הם לא מודיעים לך שזה נגמר.

<רן מלמד: אני אומר שאם כבר - -

איתן כבל: זה קרה לי, אני מספר באופן אישי.

איתן כבל: באתי ואני אומר לו: תקליד את המספר, הוא אומר הסתיים.

איתן כבל: אני אפילו לא ידעתי.

<רן מלמד: בדיוק.

<רן מלמד: אז אם לחדד בסעיף, פשוט לחדד שהמידע יהיה גם מתי עומד להסתיים לך.

איתן כבל: זה ברור.

איתן כבל: הכוונה היא שבו אני מודיע לך: דע לך שבעוד שלושה חודשים, לא משנה, כמה שנחליט - -

<רן מלמד: אבל זה לא שההטבות מסתיימות, זה המנוי שלך נגמר.

איתן כבל: זה פעמיים.

<רן מלמד: נכון.

איתן כבל: גם אתה מודיע שהמנוי שלך – המנוי שלך גורר את ההטבות שלך אז או שמימשת או בסוף השנה אתה יודע שאתה מבקש לחדש את זה, ואז הצבירה מתמשכת.

איתן כבל: כן גברתי, שם ותפקיד.

<שרון כ"ץ: אני מאיגוד לשכות המסחר.

<שרון כ"ץ: אני חושבת שאנחנו מסירים לגמרי אחריות מהצרכן.

<שרון כ"ץ: באותה מידה תגיד: למה משרד הפנים לא שולח לי התראה שעומד להיגמר לי תוקף הדרכון.

<שרון כ"ץ: צרכן שעושה תכנית הטבות לשנה, הוא יודע מראש שזה קצוב לשנה.

<שרון כ"ץ: אי אפשר לדרוש מהעוסקים להודיע על סיום כל פעם שמשהו שהוא קצוב מראש לתקופה עומד להסתיים.

איתן כבל: אני אומר לך את הדבר הבא.

איתן כבל: תקשיבי: הימים האלה של הדיבור הזה הסתיימו.

איתן כבל: אני אסביר לך – איך אומרים?

איתן כבל: אני מזכיר שאני היום מעלה הצעת חוק שעוברת בקריאה טרומית.

איתן כבל: מה המהות שלה?

איתן כבל: היא בדיוק דומה לדברים רק ממקום אחר, שבה קניתי ממך מוצר.

איתן כבל: את צריכה לבוא להתקין לי אותו.

איתן כבל: חוק שעות – איך זה נקרא?

<אתי בנדלר: מה שנקרא "חוק הטכנאים".

איתן כבל: מה הם אמרו?

איתן כבל: אחרי ששילמתי, אני כבר לקוח שבוי שלך, זהו, הכסף אצלך, הוא אומר לי: לא, החוק חל רק על שירות אחרי שזה הותקן.

איתן כבל: זאת אומרת, אם אני מתקין זה לא נחשב.

איתן כבל: אם אני בא להסיר, גם לא נחשב.

איתן כבל: למה אני אומר את זה?

<שרון כ"ץ: אני לא רואה את ההקבלה בין שני הדברים.

<שרון כ"ץ: אני גם צרכנית.

איתן כבל: בוודאי שאת לא רואה, זה בדיוק העניין.

איתן כבל: כשזה יקרה לך, את תקרעי לו את הצורה.

איתן כבל: עשי לי טובה.

איתן כבל: כל אחד מייצג, והוא חושב שזה בלה לה לנד, איזה ארץ אחרת.

איתן כבל: עד שזה מגיע אליך, ואתה רותח מזעם - -

נורית קורן: אתה צריך לחכות שש שעות בבית שיביאו לך את המקרר שרכשת.

<שרון כ"ץ: אבל איפה ההקבלה?

<שרון כ"ץ: אני יודעת - -

איתן כבל: ההקבלה היא על התנהלות.

נורית קורן: נכון.

נורית קורן: הוגנות.

איתן כבל: הוגנות.

<שרון כ"ץ: אם אני עשיתי - -

<חנה וינשטוק טירי: - - - הם לא כותבים לך.

איתן כבל: אני אתן לך את הדבר הבא: את, אצלך, לפני החוק שהעברתי שהתנגדתם לו ועמדת על רגליך האחוריות, חוק החזר מוצרים.

איתן כבל: כמה שוברים היו לך בתיק שלא מימשת?

<שרון כ"ץ: לא מעט.

איתן כבל: תודה רבה.

<שרון כ"ץ: אבל לא ידעתי מראש שזה מוגבל לזמן מסוים.

איתן כבל: נכון, כי לא אמרו לך, כי לא ידעת.

<שרון כ"ץ: אבל פה אני כן יודעת.

נורית קורן: לא נדרשת לאותה - - -

<רן מלמד: הם שולחים SMS והודעות.

איתן כבל: תקשיבי: אם הייתי אומרת לי שזה כמו בשש-בש, נגע-נסע, בסדר.

איתן כבל: אנחנו פה כל 10 דקות מקבלים, אני עצמי, "קליגולה" – נעלים חדשות, אתה כחבר תלך, תבוא, תעשה.

איתן כבל: לא קשה לו לכתוב למטה - -

<אתי בנדלר: מה תוקף החברות שלך - -

נורית קורן: אדוני היושב ראש, אני רוצה לספר לך משהו וכדאי שכולנו נקשיב - -

איתן כבל: קודם כל, שיכתבו על הכרטיס מועד תפוגה.

<אתי בנדלר: - - - לא צריכים כרטיס חדש.

איתן כבל: היא צודקת כי אלה כרטיסים נטענים.

<קריאות: נכון.

<לאה ורון: נכון, היא עושה יותר קניות ממני פשוט כי לא לקחת אותי.

<אתי בנדלר: וגם את לא לקחת אותי.

נורית קורן: אדוני היושב ראש תראה, גם יש את העניין שאתה מקבל כרטיס אשראי למשל, ואתה מקבל אותו לשנה הראשונה, ובשנה הראשונה אתה לא משלם את דמי הכרטיס.

נורית קורן: בשנה השנייה אתה כן משלם, אז גם את זה צריך להגיד לאנשים כי מה שקורה - -

איתן כבל: אבל זה לא בחוק הזה, זה מועדוני לקוחות.

איתן כבל: מה שאני בעצם אומר, אני מבין את מה שאת אומרת, דעתך לא התקבלה.

איתן כבל: מי עוד רוצה להתייחס?

איתן כבל: מאיפה אתן?

<קריאה: מ"אל על".

איתן כבל: תכף נגיע ל"אל על".

איתן כבל: כן רן.

<רן מלמד: שתי הערות: אחת באמת חוזרת לדברים שעורכת הדין פה אמרה, ובאמת אני חושב שקל מאד לקבל הודעות ממפעיל המועדון.

<רן מלמד: אני חושב שחובתו לספק לנו את מקסימום המידע, הדרכים היום פשוטות ולא יקרות.

<רן מלמד: זאת אמירה אחת.

איתן כבל: דרך אגב, גם היום SMS, זה עולה לך אגורה.

<רן מלמד: אני חייב להגיד שהחשש שעולה לי אדוני, שאם זה לא יהיה, ימשיכו לדחוף מועדוני לקוחות בתשלום ולא להודיע כך שאנשים ישלמו כסף על שורה של הטבות שהם לא מקבלים.

איתן כבל: זה כמו שב"פנגו" הרבה פעמים אתה נכנס לאוטו, אתה שוכח.

איתן כבל: היום כבר יש שירות שאתה משלם על זה אבל אתה שוכח.

איתן כבל: הרווח שלהם על זה ששכחתי הרבה פעמים יותר גדול מהרווח של החניה.

<רן מלמד: נכון.

<רן מלמד: הדבר השני, ברשותך, הוא כללי ואני מודה שאולי הייתי צריך להעלות אותו קודם מכיוון שחוקק לאחרונה חוק הפיקוח על שירותים פיננסיים שמעביר את האחריות על חברות כרטיסי האשראי ועל הגופים הפיננסיים מחוץ לפיקוח על הבנקים.

<רן מלמד: אני חושב שצריך לוודא שכל מה שאנחנו קובעים פה בחוק יועבר למפקח החדש כי הוא זה שבסופו של דבר יהיה המפקח של חברות כרטיסי האשראי ושל גופים נוספים.

<רן מלמד: אז אני לא יודע אם זה מופיע פה, אם זה כבר "בילד אין" בתוך הדבר הזה או שצריך לוודא פשוט שהמסגרת תעבור כמו שהיא גם לצד השני.

<אתי בנדלר: אני מוכרחה לומר שלא בדקתי את הנקודה הזאת.

<אתי בנדלר: אם אדוני יחליט שהצעת החוק שתאושר לקריאה ראשונה, אני מקווה, תכלול תיקון עקיף לחוק הבנקאות - שירות ללקוח, שיאמר שהוראות חוק זה יחולו בשינויים המחויבים גם בחוק הבנקאות - שירות ללקוח, אני מציעה שנציין בדברי ההסבר שלקראת הדיון בקריאה השנייה והשלישית נבחן את החלת הוראות החוק גם בחוק הפיקוח על שירותים פיננסיים כי אני לא בדקתי את ההיבט הזה.

<אתי בנדלר: בסדר?

<אתי בנדלר: אז אדוני מורה לי לציין את זה בדברי ההסבר?

איתן כבל: כן, נכון.

איתן כבל: חנה, בבקשה בואי נמשיך.

<חנה וינשטוק טירי: לגבי התקשרויות מתמשכות בלתי קצובות, חשבנו שנכון לעשות אבחנה בין מצב בו ההטבות שניתנות לך הן הטבות שאין בהן אלמנט של צבירה.

<חנה וינשטוק טירי: אומרים לך 20% נוספים הנחה לחברי מועדון וכולי, שזה אפשר לדבר על הודעה מסוג אחר, אולי הודעה לפרק זמן קצר יותר כי אין פה עניין של מימוש זכויות נצברות.

<חנה וינשטוק טירי: הלא בכל מועדון יש צבירה.

איתן כבל: ברור לי, את זה אמרתי.

איתן כבל: אני מקבל כמעט כל יום ממועדוני הלקוחות שאני חבר בהם, שהם מודיעים לי: יש מבצע עכשיו של נעליים ב-20% הנחה לחברי מועדון.

איתן כבל: או שרציתי ואני אלך לממש את זה או שלא.

איתן כבל: אני לא על כל הודעה שלהם עכשיו אלך לקנות נעליים.

<חנה וינשטוק טירי: אז מה אדוני אומר?

<חנה וינשטוק טירי: שבמקרים כאלה לא צריך בכלל הודעה?

איתן כבל: לא, אני חושב שצריך הודעה.

<חנה וינשטוק טירי: אם מראש הם התחייבו שהם נותנים כך וכך שיעורי הנחות והטבות למי שמצטרף או שחברי המועדון מקבלים 1 1 וכאלה, אז צריך להודיע.

<חנה וינשטוק טירי: אנחנו חשבנו שפרק זמן של שלושה או ארבעה חודשים מספיק להודיע מראש.

<חנה וינשטוק טירי: יש לך פרק זמן מסוים, אתה יכול לבוא ולנצל וליהנות מאחוזי ההנחה עד שאנחנו משנים את אחוזי ההנחה.

<חנה וינשטוק טירי: אבל אם מדובר בהטבות שבמהות שלהן הן צבירה של זכויות, זאת אומרת, אתה כל רכישה צובר נקודות - -

איתן כבל: הסיפור המרכזי שלי, חנה, הוא צבירת זכויות.

<חנה וינשטוק טירי: מאה אחוז אבל לא כל המועדונים הם כאלה לדעתי.

<חנה וינשטוק טירי: כמובן שככל שמדובר במועדון לקוחות שמציע צבירה של נקודות, צריך לתת פרק זמן ארוך יותר מבחינת הודעה.

<חנה וינשטוק טירי: אנחנו חשבנו על שמונה חודשים, ולתת לצרכן מרגע ההודעה את פרק הזמן של השמונה חודשים, לממש את הזכויות שהעוסק התחייב במועד ההתקשרות.

<חנה וינשטוק טירי: לא משהו שונה.

איתן כבל: כן, ברור.

איתן כבל: אני רוצה, ברשותך, לחדד את הדברים כדי שנבין: יש שני סוגים של מועדוני לקוחות, אולי יש יותר אבל אני אומר את זה מבחינת מה שאני יודע.

איתן כבל: המצב אומר: יש כרטיס על כל דבר שאתה בא וקונה אצלי, יש סוג של הנחה שאתה מקבל מעצם היותך חבר מועדון.

איתן כבל: לא צברת, לא.

איתן כבל: עצם העובדה ששילמתי את ה-50 שקל או כמה ששילמתי, מעצם העובדה הזאת, זה כדי לעודד אותך לבוא ולקנות אצלי כי יש המון חנויות של נעליים והמון חנויות של בגדים, ואני רוצה שדווקא תיכנס אצלי.

<אתי בנדלר: הנחת נאמנות.

איתן כבל: בדיוק.

איתן כבל: יש סוג נוסף ודרך אגב, חלק מהדברים לפעמים משולבים.

איתן כבל: זאת אומרת, הוא אומר לך: אתה טוען, אתה עושה אצלי טעינה של הכרטיס.

איתן כבל: הטעינה הזאת עכשיו מזכה אותך, ואז יש לך כפל מבצעים כמו ב"סטימצקי" למשל, אם יש לו 50% הנחה, ויש לך גם את ההנחה של החברות, לא תמיד, לפעמים אתה מוצא את עצמך נדפק כחבר כי ההנחה הנקודתית היא יותר גבוהה מסיבה מסוימת.

איתן כבל: זאת אומרת, רוצים להיפטר מאיזה ספר שאף אחד לא רצה לקרוא אותו או משהו מן הסוג הזה.

נורית קורן: צריכים לפנות מקום על המדף.

איתן כבל: כן.

איתן כבל: אבל אני הולך אתך.

איתן כבל: נכון יש לך, אתי, הערות?

נורית קורן: אבל דווקא "סטימצקי", אני חושבת שאולי זה לא - -

איתן כבל: לא, אני לא אמרתי, אני סתם נותן דוגמה.

איתן כבל: אני חבר במועדון הלקוחות שלהם.

איתן כבל: עשיתי להם מספיק היום...

<לאה ורון: לשני הכיוונים.

איתן כבל: כן.

איתן כבל: אני רק רציתי להגיד לכם, למועדון הנוסע המתמיד: אני לא יודע להגדיר את תחושתי כלפי עניין הנוסע המתמיד כי המשמעות היא שאזרח מן הישוב שיוכל לממש לא פעם ב...

איתן כבל: אומר כמעט כמו "חיש גד", שהוא יצליח לממש את הנוסע המתמיד אלא אם כן הוא גר בחו"ל או מקום עבודתו בחו"ל.

איתן כבל: אלא אם כן את תבואי ותוכיחי לי, כי אני גם הנוסע המתמיד אז איך אומרים?

איתן כבל: היזהרי בלשונך במובן הזה שכל תקופה מודיעים לי: פג תוקפה של נסיעה שלך בנקודות.

איתן כבל: אני יותר מקבל הודעות של מחיקת נקודות מאשר יוצא לי לטוס עם הנקודות האלה.

נורית קורן: האמת היא שלי יש נקודות ואף פעם לא ניצלתי אותן.

<אתי בנדלר: את חושבת שיש לך, הן כבר חלקן נמחקו.

איתן כבל: בבקשה.

<הילה שטרן אטיאס: אני מהלשכה המשפטית של "אל על".

<הילה שטרן אטיאס: אז אם יורשה לי, באמת, לעניין ההודעה לסיום: אז קודם כל, אנחנו חצי שנה מראש מודיעים לפני שהנקודות עומדות לפוג כדי שתהיה תקופה של חצי שנה שאפשר להיערך.

נורית קורן: איך אתם מודיעים?

<הילה שטרן אטיאס: מקבלים הודעה באי מייל.

<הילה שטרן אטיאס: מעבר לזה, כל חבר מועדון יכול להיכנס - -

<אתי בנדלר: שישה חודשים מראש?

<הילה שטרן אטיאס: כן.

<הילה שטרן אטיאס: מעבר לזה, כל חבר מועדון יכול להיכנס בכל רגע נתון דרך אתר האינטרנט למועדון שלו, לעמוד, לחשבון האישי שלו במועדון, ולראות מה יתרת הנקודות שלו, איזה נקודות פגות באיזה מועד ולהיערך בהתאם.

<הילה שטרן אטיאס: מבחינת ניצולת של הנקודות – היום אפשר לנצל אותן לא רק לטובת כרטיסי טיסה אלא גם לטובת רכישת מוצרי דיוטי-פרי והטבת שירותים נלווים, כך שיש בעצם יותר גמישות ויותר מה לעשות עם הנקודות.

<הילה שטרן אטיאס: ולכן, פחות סיכוי שהנקודות ילכו לפח מה שנקרא.

<אתי בנדלר: אני רק רוצה להעיר, אם מותר לי להתפרץ לדבריך, שיושבים כאן שלושה: עורך דין איתי עצמון, אני, אתי בנדלר ומנהלת הוועדה, שלושתנו, כל אחד חווה ניסיונות להיכנס לאתר, זה כמעט בלתי אפשרי.

<הילה שטרן אטיאס: נעביר את המידע לאנשי ה-IT שלנו.

<אתי בנדלר: אני העברתי יותר מאשר פעם אחת, אף פעם לא חזרו אלי והודיעו לי שתוקן משהו.

<אתי בנדלר: ולפעמים יש הרגשה שזה בנוי בצורה כזאת שתקשה על הלקוחות להיכנס.

<הילה שטרן אטיאס: האינטרס שלנו הוא הפוך, למכור.

<אתי בנדלר: כל אחד חווה את הקושי הזה.

<הילה שטרן אטיאס: אנחנו עשינו עדכון מאד רציני לאתר בדיוק בגלל הקשיים האלה, ואני מקווה שתהיה לכם גלישה טובה יותר כי האינטרס שלנו הוא למכור ולשרת.

<אתי בנדלר: תודה.

איתן כבל: גברתי, יכול להיות ששיניתם את הכללים.

איתן כבל: פשוט, איך אומרים?

איתן כבל: מה שנכתב גם גרזן לא ימחק, ונכנסתי להודעות של הנוסע המתמיד.

נורית קורן: עכשיו, הוא רצה לבדוק אותה.

איתן כבל: ככה – הוא כותב לי ב-12.9.2016, נקודות בחשבון הנוסע המתמיד אשר תוקפן בלה בלה בלה, את רואה, כתוב פה, נכון?

איתן כבל: 12.9.

איתן כבל: אני לוחץ כדי שלא יגידו שאני מרמה.

איתן כבל: מה כתוב פה?

<לאה ורון: החלה מה-1 בינואר יפוג תוקפם של 75 נקודות בחשבונך.

איתן כבל: אלא אם כן זה בשקלים חדשים.

<אתי בנדלר: פחות משלושה חודשים.

<הילה שטרן אטיאס: אבל קיבלת גם הודעת SMS לפני כן?

איתן כבל: נשמה, אני לא אלבין את פניך ברבים.

איתן כבל: כשאומרים המביא דברים בשם אומרים מביא גאולה לעולם.

איתן כבל: אמרת כאן לפני דקה, קצת יותר, שאתם שולחים מייל חצי שנה לפני.

<הילה שטרן אטיאס: נכון.

<הילה שטרן אטיאס: אם כבודו יסתכל אחורה במייל, אם יראה שחצי שנה לפני קיבל את ההודעה - - - אנחנו עדין רושמים לך מה התוקף כדי שכל הזמן תוכל להישאר מעודכן.

נורית קורן: מה קורה אם אין לבן אדם מייל?

נורית קורן: זה לא מעודכן.

נורית קורן: אם זה לא מעודכן, איך הוא מקבל.

<קריאה: אנחנו לא יודעים.

<קריאה: זה משהו שאנחנו יכולים לבדוק.

איתן כבל: אין לי - -

<לאה ורון: אין לך שמירה אחורה חצי שנה.

<הילה שטרן אטיאס: זה משהוא שאנחנו יכולים לבדוק.

איתן כבל: אני בסך הכל מנסה לשתף אותך.

<אתי בנדלר: הממשלה מציעה שזה יהיה בכל מקרה שמונה חודשים.

איתן כבל: יש לי פה את כל המבצעי מסודרים.

איתן כבל: אני מסתכל עליהם בעיניים כלות.

איתן כבל: נמחק לי, יורד לי, והלכה עוד נסיעה.

איתן כבל: הנה, זה יפה, זה מסודר, אתה גם רואה.

איתן כבל: אי אפשר להגיד שאני עושה בזה סוג של מניפולציה.

<הילה שטרן אטיאס: בכל אי מייל שאתה מקבל אנחנו עדין שולחים עדכון עם תזכורת כדי שאתה תמיד תהיה מעודכן.

<לאה ורון: לא מדובר בזוג נעליים של "קליגולה".

<לאה ורון: השאלה למה אתם מוחקים כל כך מהר את הנקודות?

<לאה ורון: מדובר באלפי שקלים.

איתן כבל: אני רוצה להתקדם, גברתי, ולהתחיל את הקראה.

איתן כבל: יש לנו 5 דקות ואני רוצה לסיים.

איתן כבל: גבירותי, רק רצית לפני כן, כי בסוף הסיפור הוא, סליחה, זה כמו שחברות כרטיסי האשראי מחקו לנו את הנקודות.

איתן כבל: לא היית בפתיח ואמרתי שבהודעות שלהן לבורסה, זה היה שווה כסף.

איתן כבל: הן היו מודיעות: יש לנו בכוכבים איקס מיליארדים או מאות מיליונים שצבורים.

<אתי בנדלר: כלפי הלקוח זה שווה כסף.

<אתי בנדלר: אחרת הוא לא היה מצטרף למועדון.

איתן כבל: ודאי.

איתן כבל: את פשוט מחקת לי 75 נקודות.

איתן כבל: את יכולה להגיד לי: שמע, הנקודות האלה מזכות אותך בזכות.

איתן כבל: זה כסף.

<לאה ורון: אני יכולה להרגיע את אדוני כי ה-75 נקודות בוודאי מזכות אותו באיזה סנדוויץ' על הטיסה.

איתן כבל: טוב, אני רוצה להזכיר לך שאני גם משלם.

<קריאה: יש גם דיוטי-פרי במטוס.

איתן כבל: איזו חוויית נסיעה.

איתן כבל: בדיוטי-פרי זה - - -

נורית קורן: יש כאלה שכן עושים את זה.

איתן כבל: אני יודע.

איתן כבל: בסדר, עוברים להקראה.

<אתי בנדלר: השאלה שלי, אדוני, לצורך ההקראה: מהי ההנחיה במקרה שהחברות היא לתקופה קצובה משום שאני מניחה שכיוון שההצעה אומרת ששמונה חודשים מראש צריכים לתת הודעה לשינוי בהטבות או על - - - הטבות, מתן הודעה של שמונה חודשים מראש חלה רק בהתקשרות במועדון או שהחברות היא לתקופה בלתי קצובה.

<אתי בנדלר: ההנחה שלי היא שכל המועדונים יהפכו עכשיו לחברויות לתקופה קצובה ואז, השאלה היא מהי ההנחיה בקשר למתן הודעה?

איתן כבל: אני אגיד לכם משהו, מה אני רוצה לעשות בין קריאה שנייה ושלישית: אני רוצה להבין מהי המהות של החברות.

איתן כבל: יש כאן עניין מאד מרכזי, האם זה רק סוג של שילמתי או שבעצם יש פה – הרי ברגע שאני נכנס וכל קנייה שלי אני מייצר זכות, וזה כל העניין – זאת אומרת, אתה מקבל הנחה ואתה מייצר לעצמך זכות נצברת לפעם הבאה.

איתן כבל: זה לא רק שאתה בא וקונה וזהו.

איתן כבל: אז השלב הראשון להביא אותך אלי, אבל יש את השלב השני, שאתה צובר לעצמך את הזכויות בתוך התהליך הזה, כמו שהיה בכרטיסי אשראי.

איתן כבל: אני מניח שזה כמו ב"אל על", שאתה לא רק מקבל הנחה, אתה מקבל זכות נצברת והנקודות זה זכויות, זה לא סתם ככה.

איתן כבל: ולכן, אני אעשה את הדבר הבא: אנחנו נעביר את זה כמות שזה, עם הודעה של השלושה חודשים או חצי שנה מראש.

<לאה ורון: שמונה חודשים זה הרבה זמן.

איתן כבל: לא, זה משהו אחר.

איתן כבל: היא התכוונה ל"אל על".

<אתי בנדלר: הודעה שאת יכולה לנצל את ההטבות במשך שמונת החודשים הבאים.

<לאה ורון: אז אני אומרת ששמונה חודשים זה הרבה זמן כשמדובר על כרטיסים - -

<אתי בנדלר: לא לאה, את מדברת על משהו אחר.

<אתי בנדלר: הם יתנו לך הודעה במשך איזו תקופה את עוד יכולה לנצל את ההטבות.

<אתי בנדלר: את רוצה שהתקופה הזאת תהיה ארוכה ככל האפשר כדי שלא יגידו לך שאת יכולה לטוס רק בחודשיים הקרובים.

<לאה ורון: אבל שמונה חודשים נראה לי הרבה מדי.

איתן כבל: יש שני דברים: יש את אלה כמו "אל על", שהזמן, המנעד שיהיה לי לרצות אולי לחשוב הוא יותר גדול.

איתן כבל: כמו שאמרת: שלא יודיעו לי יש לך נסיעה, לחודשיים אתה יכול ממש אותה.

איתן כבל: יש את הדבר הבא, שבו דיברנו על עסקה קצובה שאומרת שאני רוצה לקבל את ההודעה אם זה לשנה, שלושה חודשים מראש והוא אומר לך: אדוני, או תממש או תאריך את התקופה, זה דבר שאנחנו חייבים לעשות.

<חנה וינשטוק טירי: רק לגבי החשש של היועצת המשפטית, שהתכניות יהפכו לתכניות קצובות: אני לא בטוחה שזה חשש אמתי כי החוק היום אומר שאם אתה עושה עסקה כזאת או התקשרות כזאת לתקופה קצובה, אתה לא יכול לשנות את התנאים, זה לא באינטרס שלהם.

<חנה וינשטוק טירי: זאת אומרת, הם רוצים לעשות אתך התקשרות, והם רוצים לשמור להם את הזכות לשנות.

<חנה וינשטוק טירי: אם החוק היום יאמר שבעסקה קצובה אתה לא יכול לשנות, זה לא האינטרס שלהם לעשות עסקאות לשלוש שנים, לארבע שנים, שהן קצובות, ממש לא.

<חנה וינשטוק טירי: זה אומר שהם כבולים לתנאים.

<אתי בנדלר: יעשו לשנה, זה הכי פשוט.

<חנה וינשטוק טירי: בסדר, שיתחייבו.

<חנה וינשטוק טירי: שנה זה לא תקופה ארוכה לצרכן, לא תקופה ארוכה לעוסק.

<חנה וינשטוק טירי: שהעוסק יתכבד לעמוד מאחוריה.

איתן כבל: למה אני רק אומר לכם – חנה, אני מבקש לבדוק באמת כי זה לא מספיק, אנחנו לא מוציאים את עצמנו לידי חובה בזה שאנחנו מודיעים ללקוח, כי הלקוח הוציא כסף.

איתן כבל: הוא הלך לקנות את החולצה המסוימת בחנות הזאת כי היא מזכה אותו.

איתן כבל: אתה לא יכול לקחת לי את הזכות הזאת ולהגיד: אוקי, לא מימשת אותה.

איתן כבל: יש לה ערך, ערך צבור של כסף.

איתן כבל: זו היתה הטענה שלי גם כלפי הכוכבים של ישראכרט.

איתן כבל: אתה בעצם מייצר איזה סוג של סכום שווה ערך כספי.

איתן כבל: אני רוצה שנבחן גם את העניין הזה.

איתן כבל: אתה לא יכול למסור למישהו: אוקי, לא מימשת, סע הביתה.

איתן כבל: מה זה?

איתן כבל: כאילו מחקתי לך זכויות שלך, זה כסף.

<חנה וינשטוק טירי: זה כבר התערבות במהות התנאים של התכנית.

<חנה וינשטוק טירי: זה משהו אחר.

איתן כבל: חנה, אמרתי שאני רוצה שנחשוב על זה כי אני רוצה להזכיר לך איפה כל זה עלה לי?

איתן כבל: זה היה עם הכוכבים כי בסוף בסוף, כל קניה שביצעת, חלקנו קנו, למה?

איתן כבל: כי הם צברו.

איתן כבל: אנשים צברו שם הרבה כסף, חלק מזה למועדון הלקוחות של הנוסע המתמיד.

איתן כבל: אחר כך הם עשו עם זה טיארה בבית.

איתן כבל: התאמנו בבית.

איתן כבל: זו היתה הנסיעה שלהם, העיפו מחדר לחדר.

איתן כבל: את זה אנחנו רוצים למנוע.

איתן כבל: אנחנו לא רוצים שלא יהיה.

איתן כבל: בסך הכל אנחנו רוצים לייצר מצב של הגינות והוגנות.

איתן כבל: מי כמוך יודעת כמה רווחים נעשים על הקטנות האלה, שכשאתה אומר: מה זה שקל?

איתן כבל: מה זה חצי שקל?

איתן כבל: זה לא חצי שקל לך, זה חצי שקל במיליון עסקאות שאתה מבצע.

איתן כבל: זה סתם כסף שאתה מרוויח אותו ככה, בכיף, בלי להתאמץ בכלל, וזה לא הוגן.

איתן כבל: בואו נעבור להקראה.

<חנה וינשטוק טירי: נקרא את ההצעה שאנחנו הצענו: "הוספת סעיף 16א 1.

<חנה וינשטוק טירי: בחוק הגנת הצרכן, התשמ"א–1981 (להלן – החוק העיקרי), אחרי סעיף 16 יבוא: "סיום או שינוי תכנית הטבות לצרכן 16א.

<חנה וינשטוק טירי: (א) בסעיף זה – "שינוי" – צמצום בהטבות או הזכויות הניתנות לצרכן במסגרת תכנית הטבות, בערכן, באפשרות מימושן או במשך התקופה שניתן לנצלן; "תכנית הטבות" – התקשרות מתמשכת, שבה הצרכן נרשם לתכנית מסוג מועדון לקוחות ושמהותה היא זכות לקבל הטבות או לצבור זכויות מהעוסק או מעוסק אחר, בין אם ההצטרפות לתכנית כרוכה בתשלום ובין אם לאו.

<חנה וינשטוק טירי: "

איתן כבל: יש הערות לסעיף קטן (א)?

איתן כבל: בעד – הרוב

איתן כבל: נמנעים – אין

איתן כבל: תודה.

איתן כבל: הסעיף אושר.

<חנה וינשטוק טירי: "(ב) עוסק המפעיל תכנית הטבות לתקופה בלתי קצובה, לא יסיים את התכנית ולא יערוך בה שינוי, אלא בהתאם להוראות אלה: (1) ישלח לצרכן הודעה על פרטי השינוי או על מועד סיום העסקה, שלושה חודשים לפחות לפני מועד כניסת השינוי לתוקף או מועד סיום העסקה.

<חנה וינשטוק טירי: (2) על אף האמור בפסקה (1), ביקש העוסק לסיים או לשנות תכנית הטבות שכוללת צבירת זכויות או הטבות, ישלח העוסק לצרכן הודעה על מועד סיום התכנית או על פרטי השינוי, שמונה חודשים לפחות לפני מועד סיום העסקה או כניסת השינוי לתוקף ויאפשר לצרכן לממש את הזכויות או ההטבות, בהתאם לתנאי התכנית שנקבעו במועד ההתקשרות לתכנית ההטבות.

<חנה וינשטוק טירי: "

<אתי בנדלר: יש לי הערה – כשאת אומרת שמונה חודשים לפחות, הוא עלול גם לשלוח שנה לפני.

<אתי בנדלר: זאת הערה שחשבתי עליה עכשיו.

<אתי בנדלר: לכן, אני מציעה בין תשעה חודשים לשמונה חודשים לפני.

<חנה וינשטוק טירי: בסדר.

<שרון כ"ץ: אני לא מבינה את הלוגיקה של השמונה חודשים.

<שרון כ"ץ: זו תקופה נורא נורא ארוכה.

<שרון כ"ץ: מה עמד מאחורי - -

<אתי בנדלר: למשל לנצל טיסות.

<חנה וינשטוק טירי: בדיוק.

<חנה וינשטוק טירי: אנחנו מדברים על מצב שבו תכנית ההטבות כוללת את האפשרות לצבור זכויות.

<חנה וינשטוק טירי: כל רכישה מזכה אותה בנקודות, והנקודות שוות, יש להן ערך מסוים, ואני יכולה בנקודות האלה לרכוש מוצר או לקבל איזו שהיא הנחה.

<חנה וינשטוק טירי: ולכן, כשעוסק מבקש לסיים את התכנית הזאת או לערוך בה שינוי, שינוי שהמשמעות שלו זה צמצום בזכות להשתמש בנקודות, הוא צריך לתת לצרכן פרק זמן מסוים לנצל את זה.

<חנה וינשטוק טירי: לא תמיד צרכן יכול לנצל את זה בפרק זמן קצר, וזה כרוך – אם זה הנוסע המתמיד לקנות כרטיס טיסה, זה לא תמיד משהו שקורה שאפשר לממש בפרק זמן קצר.

<הילה שטרן אטיאס: אם יורשה לי רק, אני רוצה לציין שכשאתה מממש את נקודות הנוסע המתמיד, יש לך פרק זמן מסוים שבמהלכו אתה יכול להזמין את השובר אבל מרגע שהזמנת את השובר אתה יכול להזמין, אם פרק הזמן יהיה שלושה חודשים או חצי שנה שאני מודיעה לך לפני, אתה יכול באותו פרק זמן של חצי שנה או אפילו יום לפני שפגות לך הנקודות, לרכוש כרטיס טיסה שתנצל אותו שנה קדימה.

<הילה שטרן אטיאס: ולכן, זה לא אומר שאתה בתוך החצי שנה צריך לטוס מבחינתנו.

<הילה שטרן אטיאס: ולכן, לבוא ולומר שמונה חודשים, זה בעצם נותן לך שנה ושמונה חודשים.

<הילה שטרן אטיאס: ולכן, אני חושבת שיש פה נטל שהוא לא סביר.

<הילה שטרן אטיאס: מהרגע שהוצאת את השובר, יש לך שנה לממש את השובר.

<הילה שטרן אטיאס: אתה יכול להוציא שובר לטיסה שתתרחש בעוד שנה.

<חנה וינשטוק טירי: לא משנה, אבל אתה כבר מתחייב.

<חנה וינשטוק טירי: יש פה איזו שהיא התחייבות של הצרכן.

<הילה שטרן אטיאס: בעצם את נותנת שנה ושמונה, שזה יותר מדי.

איתן כבל: גברתי, אני לא מנפנף את הדברים שלך.

איתן כבל: אנחנו נעביר את זה, אתם תוציאו לנו פנייה מסודרת עם העניין ואנחנו נבחן את זה בין קריאה שנייה ושלישית.

<אתי בנדלר: אז אדוני, כרגע הנטייה היא לאשר את זה רק שבמקום שמונה חודשים לפחות יבוא בין שמונה לתשעה חודשים לפני.

איתן כבל: נכון.

איתן כבל: הם בין קריאה שנייה ושלישית יעבירו לנו את ההתייחסות שלהם.

איתן כבל: אנחנו נבחן את זה ונעסוק בזה בפעם הבאה אבל אחרי שכבר בדקנו וראינו את המשמעות.

<הילה דוידוביץ- בלומנטל: אתי, תוכלי להסביר עוד פעם את התשעה או שמונה חודשים כי דווקא עם יתנו שנה אולי זה טוב לצרכן.

<אתי בנדלר: לא, מי יזכור?

<אתי בנדלר: זה בדיוק העניין.

<אתי בנדלר: גם כשאנחנו ניסחנו את החוק על תקופה קצובה, שצריכים לתת הודעה מראש על סיום התקשרות לסיום תקופה קצובה, אמרנו שההודעה צריכה להיות בין לבין ימים כדי שזה יהיה עדין ריאלי שאדם יזכור.

<הילה דוידוביץ- בלומנטל: מצד שני, תהיה לו אולי תקופה יותר ארוכה לממש את הנקודות.

<הילה דוידוביץ- בלומנטל: אם השנה לפני במקום שמונה חודשים, אז זה יותר זמן לממש את הנקודות.

<אתי בנדלר: אבל מצד שני, אם ימסרו לך את זה שנה או שנה וחצי מראש, את תזכרי את זה?

איתן כבל: הארנק שלך, קחי בחשבון, כבר מרוצף בכרטיסים.

איתן כבל: את לא כל בוקר מתיישבת לפני שאת יוצאת מהבית, את מסדרת אותם ורואה מה...

<אתי בנדלר: לפי סדר תום ההטבות.

<לאה ורון: אני חושבת שתשעה חודשים זה.

<לאה ורון: ..

<אתי בנדלר: נכתוב את זה ככה ושוב, אפשר לחשוב.

<אתי בנדלר: ..

איתן כבל: אפשר לחשוב, נעשה מחשבה.

איתן כבל: הקניינים והקנייניות יחשבו איך זה במציאות.

איתן כבל: הלאה.

איתן כבל: סעיף קטן (ב) אין הערות?

איתן כבל: בעד – הרוב

איתן כבל: נמנעים – אין

איתן כבל: מאשר.

איתן כבל: הלאה.

<חנה וינשטוק טירי: "(ג) עוסק המפעיל תכנית הטבות לתקופה קצובה לא ישנה ולא יסיים את התכנית לפני תום התקופה הקצובה.

<חנה וינשטוק טירי: "

<אתי בנדלר: אז כאן אדוני, מדובר על אותן חברויות שהן לתקופות מוגבלות.

<אתי בנדלר: אני מבינה שאתה הצעת שעוסק יודיע על תוספת.

<אתי בנדלר: עוסק יודיע לצרכן על תום התקופה הקרובה ועל אפשרותו לנצל את ההטבות לפי התכנית, בין שישה לחמישה חודשים מראש לפני תום התקופה?

איתן כבל: אני חושב שארבעה חודשים

<אתי בנדלר: אז בין חמישה לארבעה?

איתן כבל: כן.

איתן כבל: זה לא רחוק מדי וזה לא קרוב מדי.

<לאה ורון: למה זה בין אני לא הבנתי?

<לאה ורון: למה זה בין ארבעה לחמישה חודשים?

<אתי בנדלר: כי את לא יכולה להגיד לו בדיוק ביום מסוים לשלוח את ההודעה.

<אתי בנדלר: את צריכה לתת לו איזו שהיא גמישות כי שישה חודשים למשל יכול ליפול בחג שלא עובדים.

<אתי בנדלר: בין ארבעה לחמישה חודשים.

איתן כבל: כל אחד מהם זה שונה.

איתן כבל: מי בעד?

איתן כבל: בעד – הרוב

איתן כבל: נמנעים – אין

איתן כבל: סעיף קטן (ג) אושר עם התוספת.

<חנה וינשטוק טירי: "(ד) הודעה על סיום תכנית הטבות או על שינויה כאמור בסעיף קטן (ב) תישלח לצרכן בדואר או בדואר אלקטרוני או במסרון ובלבד שהצרכן מסר פרטים אלה במועד ההתקשרות לתכנית ההטבות.

<חנה וינשטוק טירי: "

איתן כבל: אני מציע שגם יתווסף כל – היום הטכנולוגיה כל כך מתפתחת שאני אומר:

איתן כבל: ובלבד שהוא מסר - -

<חנה וינשטוק טירי: דווקא ממש הקלנו כי בדרך כלל בחוק הגנת הצרכן כתוב: בדואר, ורק אם יש הסכמה מפורשת אז אפשר באמצעים - ופה הקלנו.

איתן כבל: את צודקת חנה.

איתן כבל: כן רן.

<רן מלמד: אני מודה שלי קשה עם המילה "ובלבד".

<רן מלמד: אני חושב שכשמישהו עושה מועדון לקוחות, הוא צריך לתת את הסכמתו לקבל את המידע.

<רן מלמד: ואז החובה צריכה להיות להעביר לו את המידע באחת מהדרכים שהוא מסר כשהוא הצטרף למועדון.

<לאה ורון: נכון.

<לאה ורון: אמרה גם מאחורה דיקלה שההודעות בדואר ממילא לא מגיעות.

<רן מלמד: אני חושב שזה צריך להיות הנוהל, ולא הנוהל שאם הוא מסר פרטים אז אנחנו נשלח לו.

<הילה שטרן אטיאס: אז איך אנחנו אמורים לשלוח אם הוא לא - -

<רן מלמד: הוא לא יכול להצטרף למועדון אם הוא לא מילא פרטים.

<רן מלמד: אם הוא מילא פרטים, תשלחו לו.

<הילה שטרן אטיאס: קורה שאדם מצטרף ואדם רושם טלפון 1111.

<הילה שטרן אטיאס: אני אשלח עד מחר הודעות ל-1111 - - -

<רן מלמד: קודם כל, תעשי את העבודה שלך אבל את צריכה לשלוח.

<לאה ורון: - - - את צריכה הרי למלא את הפרטים.

<רן מלמד: אבל מישהו שעושה מועדון, אם הוא נותן פרטים - -

איתן כבל: רבותי, תודה.

איתן כבל: מה שאני אומר, שצריך להשאיר את זה כך, ושהוא יסמן את דרך ההתקשרות המועדפת עליו.

<רן מלמד: אז לא צריך "ובלבד".

איתן כבל: נכון.

איתן כבל: אני אומר: אלה הפרטים שלי, תמלא, ואני מבקש שתשלחי לי רק SMS.

<אתי בנדלר: אחת מהדרכים שהאדם בחר.

<אתי בנדלר: אדוני, צריכים גם לתקן את הרישא משום שההודעה, לפי מה שמוצע כאן, חלה רק על הודעה לפי סעיף קטן (ב), ומאחר שגם בסעיף קטן (ג), בהתקשרות לתקופה קצובה דרשת הודעה, צריכים להחיל את זה גם על סעיף קטן (ג).

איתן כבל: אוקי, נכון.

איתן כבל: אני יכול להצביע על (ד)?

<אתי בנדלר: אז אם כך, בסעיף (ד) שני שינויים לפני שאתה מצביע: קודם כל, החלת הסעיף הקטן הזה גם על הודעה לפי סעיף קטן (ג).

<אתי בנדלר: דבר שני, ההודעה תישלח באחת מהדרכים שהלקוח ביקש.

איתן כבל: תודה.

איתן כבל: מי בעד עם התיקונים, תוספות, שינויים?

איתן כבל: בעד – הרוב

איתן כבל: נמנעים – אין

איתן כבל: הסעיף אושר.

איתן כבל: הלאה.

<חנה וינשטוק טירי: "(ה) הוראות סעיף זה לא יחולו על מכירה - -

<אתי בנדלר: רגע, לא הצבעת.

איתן כבל: הצבעתי.

איתן כבל: אמרתי, מי בעד התוספות והתיקונים וההערות?

איתן כבל: אושר.

<חנה וינשטוק טירי: "(ה) הוראות סעיף זה לא יחולו על מכירה מיוחדת כהגדרתה בסעיף 8, שאינה הטבה הניתנת במסגרת תכנית הטבות;" זו השלמה להגדרה של תכנית הטבות.

<חנה וינשטוק טירי: הגדרנו מועדון לקוחות, אנחנו באים ואומרים שהתיקון הזה לא חל על כל עסקה שהיא עסקה מיוחדת, עסקאות מבצע וכולי, בטח לא עסקאות חד-פעמיות, וגם לא עסקאות מתמשכות שהן עסקאות של מבצעים רגילים.

<חנה וינשטוק טירי: אנחנו מדברים רק על מועדון לקוחות, איזו שהיא השלמה או חידוד.

<חנה וינשטוק טירי: אני חושבת שכאן, בסעיף 2 לתיקון לחוק נצטרך לדבר על העיצומים הכספיים לפני תחילה ותחולה.

<אתי בנדלר: רגע, קודם כל סעיף קטן (ה) אדוני מאשר?

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: הסעיף אושר.

<אתי בנדלר: אדוני, שאלנו את השאלה מה קורה אם עוסק לא מקיים את ההוראות האלה?

<לאה ורון: תסתכלו על ההגדרה של מכירה מיוחדת.

<לאה ורון: תרשמו לכם להסתכל כי לדעתי זה שמחריגים מכירה מיוחדת - - - מכירת סוף עונה, מכירת חיסול, מכירה לרגל אירוע כל שהוא, מכירה שבה מוצעת לצרכן הטבה נוסף על הטובין או על השירותים שעבורם שילם.

<לאה ורון: זה יכול בהחלט להיכנס.

איתן כבל: היא צודקת.

איתן כבל: נבדוק.

<חנה וינשטוק טירי: אז אמרנו: שאינה הטבה שניתנת במסגרת תכנית הטבות.

<חנה וינשטוק טירי: ככל שזו הטבה שניתנת, זה חל.

<לאה ורון: גברת בנדלר לקחה על עצמה לבדוק.

איתן כבל: חנה, אין בעיה.

איתן כבל: בין שנייה לשלישית, הסעיף הזה נעשה עליו פיין טיונינג כדי שנוודא שאנחנו על זה.

איתן כבל: אם צריך, נתקן.

<אתי בנדלר: אדוני, סעיף 22(ג) לחוק הגנת הצרכן המצוי בפרק ה1 שעניינו אכיפה מנהלית, 22ג, עניינו עיצום כספי, וסעיף קטן (א) שבו אומר:

<אתי בנדלר: הפר עוסק הוראה מההוראות לפי חוק זה כמפורט להלן, רשאי הממונה להטיל עליו עיצום כספי לפי הוראות פרק זה בסכום של 22,000 שקלים חדשים, ואם העוסק אינו תאגיד, בסכום של 7,000 שקלים חדשים.

<אתי בנדלר: אני מבינה שההצעה שהבאתם הבוקר היא להוסיף את ההפרות לפי הסעיף החדש המוצע לרשימת ההפרות שבשלן ניתן להטיל עיצום כספי כאמור, נכון חנה?

<חנה וינשטוק טירי: כן.

<חנה וינשטוק טירי: לא לקחנו בחשבון את ההודעה בקצובה.

<אתי בנדלר: אז אפשר להוסיף את זה.

<אתי בנדלר: תקראי מה שיש - -

<חנה וינשטוק טירי: לא, קודם כל אנחנו מציעים לעשות אבחנה מבחינת המדרגים, יש שני מדרגים בחוק הגנת הצרכן.

<חנה וינשטוק טירי: אנחנו חשבנו את ההוראות בעניין העסקה הקצובה, אם הוא מסיים, עושה שינוי בעסקה לתקופה קצובה בניגוד ל – זה יהיה במדרג החמור.

<חנה וינשטוק טירי: לגבי ההודעות של השינויים ופרקי הזמן שקבוע, זה לעשות במדרג הנמוך.

<חנה וינשטוק טירי: ולכן, אנחנו מציעים לומר בסעיף 22(ג) לחוק העיקרי: 1.

<חנה וינשטוק טירי: בסעיף קטן (א), אחרי פסקה 35 יבוא: 35(א) סיים עוסק תכנית הטבות בעסקה לתקופה בלתי קצובה או ערך בה שינוי ולא פעל בהתאם להוראות סעיף 16א(ב).

<חנה וינשטוק טירי: כלומר, לא שלח את ההודעות או לא שלח את ההודעות בהתאם.

<אתי בנדלר: אז כאן זה במדרג הנמוך יותר, את מציעה להוסיף גם את ההודעה בהתאם להוראות סעיף קטן (ג)?

<חנה וינשטוק טירי: לדעתי כן.

<חנה וינשטוק טירי: נצטרך להוסיף פה - אנחנו נבדוק את זה מול המחלקה הפלילית.

<אתי בנדלר: בסדר, אנחנו רק צריכים לכתוב, הוועדה צריכה לאשר את זה.

<אתי בנדלר: אדוני מאשר את פסקה 1, שתתייחס להודעות הן לפי סעיף קטן (ב) והן לפי סעיף קטן (ג).

איתן כבל: מי בעד?

איתן כבל: בעד – הרוב

איתן כבל: נמנעים – אין

איתן כבל: אושר.

<אתי בנדלר: כמובן שאנחנו נתאים את הנוסח.

איתן כבל: בוודאי, תעשו את ההתאמות, נוסח וכל מה שצריך.

<אתי בנדלר: תקראי את סעיף קטן (ב).

<חנה וינשטוק טירי: אחרי פסקה 16 יבוא: 16א.

<חנה וינשטוק טירי: סיים העוסק תכנית הטבות או ערך בה שינוי לפני תום התקופה הקצובה, בניגוד להוראות 16א(ג).

<אתי בנדלר: זאת אומרת שההפרה הזאת היא במדרג החמור ביותר.

<אתי בנדלר: במדרג הזה העיצום הכספי, אדוני, הוא 45,000 שקלים חדשים, ולגבי יחיד 25,000 שקלים חדשים.

<אתי בנדלר: אדוני מאשר גם את הפסקה הזאת?

איתן כבל: הצבעה

איתן כבל: נגד – אין

איתן כבל: פסקה 16א אושרה.

איתן כבל: מאשר.

<אתי בנדלר: תוספת נוספת בהתאם להנחיות היושב ראש היא הוספת סעיף שעניינו, כמובן זה לא הנוסח הסופי – תיקון חוק הבנקאות שירות ללקוח, הוראות לפי סעיף 16א לחוק הגנת הצרכן, כנוסחו או בסעיף 1 לחוק זה יחולו בשינויים המחויבים גם על תאגידים.

<אתי בנדלר: ובדברי ההסבר אנחנו נציין בהתאם להערתו של מלמד: החלת ההוראות האלה גם על גופים מפוקחים אחרים לפי חוק הפיקוח על שירותים פיננסיים (גופים מפוקחים).

<רונן סולומון: אני רק רוצה לציין - מאחר והתוספת הזאת לא היתה בהצעת החוק המקורית ולא נערכנו אליה ואני גם לא יודע את ההשלכות.

<רונן סולומון: אני לא יודע מה זה משליך לכאן ולכאן, אני רק מבקש שאנחנו נוכל להעיר על כך לקראת הכנה לשנייה ושלישית.

<רונן סולומון: זו תוספת שלא היתה ורק עכשיו עלתה.

איתן כבל: אמרתי אדוני, אני פועל בהגינות – רונן, תקשיב.

איתן כבל: זה לא בדיוק שזה לא היה.

איתן כבל: אנחנו כבר עסקנו בזה - -

<רונן סולומון: - - -

איתן כבל: שניה.

איתן כבל: אני לא אחזור על ההרצאה שנתתי, ואני לא אקריא מתוך הפרוטוקול את מה שהקריאה לי כבר היועצת המשפטית, על ההתחייבויות של הפיקוח על הבנקים.

איתן כבל: עזוב, סמוך עלי.

איתן כבל: אני, איך אומרים?

איתן כבל: לא רוצה להלבין פניו של אף אחד.

איתן כבל: אמרתי בצורה ברורה שאנחנו נאשר את זה בקריאה ראשונה כפי שהדברים הובאו עכשיו.

איתן כבל: לקראת הקריאה השנייה והשלישית, אני מניח שגם אני אפגש עם המפקחת על הבנקים יחד עם הייעוץ המשפטי ועם הנהלת הוועדה.

איתן כבל: נשמע את מה שיש לה.

איתן כבל: אנחנו נשמיע – אני לא רוצה מצב הפוך שבו לא הכנסתי את זה, אחר כך להחזיר את זה, זה בלתי אפשרי.

איתן כבל: אני מעדיף את הדרך הזאת, ואני רוצה לדעת שאני הולך על אדני ברזל.

איתן כבל: אין משחק לא ליד, לא כאילו, לא ועדה מייעצת, ועדה מפקחת, וישנו.

איתן כבל: אני צריך לדעת שזה חלוט.

איתן כבל: אם זה חלוט, כמו שאני אראה את זה עם המענה של השלוש דקות, בבקשה.

איתן כבל: כל הדרכים או יותר נכון הכל פועל נגדכם במובן הזה שלא עמדתם בשום דבר.

<רונן סולומון: אני לא מדבר בשם המפקחת על הבנקים - - - אני רק מדבר שאם יהיו השלכות, אנחנו נצטרך להעלות אותן - -

<אתי בנדלר: בכל מקרה אתם רשאים לעשות את זה, אני רק רוצה להזכיר שאתם הוזמנתם לדיון בגלל הכוונה של היושב ראש, והדברים נאמרו, להחיל את ההוראות האלה גם על חברות האשראי.

<רונן סולומון: זה לא היה בנוסח הצעת החוק שמופיעה באתר הוועדה.

איתן כבל: זאת הסמכות שיש לי.

<רונן סולומון: בסדר גמור.

<רונן סולומון: אני יודע שיש לך סמכות כזאת.

איתן כבל: אנחנו לא רוצים חוק שהוא חוק נכה.

<אתי בנדלר: אני גם מזכירה שהיתה ישיבה קודמת, ואז אמרת את זה מפורשות.

איתן כבל: חד-משמעית.

איתן כבל: זה כתוב בפרוטוקול.

<לאה ורון: כתוב: נזמין נציגי בנקים וחברות כרטיסי אשראי ונאמר להם כי כוונה לקבוע כי הצעת החוק תחול גם עליהם.

<רונן סולומון: עוד פעם, אני מציין שהנוסח של החוק שהונח באתר הוועדה היום בבוקר - - -

איתן כבל: רונן, ולמרות זאת ואף על פי כן, אנחנו נענים לבקשתו של אדוני.

איתן כבל: אנחנו לא זורקים את אדוני.

איתן כבל: איך אומרים?

איתן כבל: רצינו רק להראות לך שאנחנו צודקים בכל מקרה.

איתן כבל: עשינו את הכל הכי שקוף, אתה יכול להגיד שלא נמסרה לך הודעה טלפונית מבעוד מועד כדי שתתארגן.

<רונן סולומון: - - -

איתן כבל: שמונה חודשים מראש.

איתן כבל: סעיף אחרון.

<אתי בנדלר: אדוני אישר?

איתן כבל: את הבנקאות אני מעלה להצבעה, את התוספת הזאת.

איתן כבל: מי בעד ירים את ידו?

איתן כבל: בעד – הרוב

איתן כבל: נמנעים – אין

איתן כבל: אושר.

<חנה וינשטוק טירי: "תחילה ותחולה 2. (א) תחילתו של סעיף זה, ארבעה חודשים מיום פרסומו.

<חנה וינשטוק טירי: (ב) הוראות סעיף 16א לחוק העיקרי, כנוסחו בסעיף 1 לחוק זה, - -

<אתי בנדלר: וגם של החלת כל תיקוני החקיקה כאן, גם ההחלה של - - -

<חנה וינשטוק טירי: - - "יחולו גם על תכנית הטבות שהפעיל עוסק ערב תחילתו של חוק זה, ובלבד שלא הודיע על סיום תכנית ההטבות או על שינויה עד ליום תחילתו של חוק זה; בסעיף זה, "תכנית הטבות"" – צריך להוריד "סיום תכנית הטבות".

<איתי עצמון: בהגדרה נמחקה.

<אתי בנדלר: אז אם כך, אנחנו נעשה את ההתאמה שזה יחול גם על חוק הבנקאות.

איתן כבל: בסדר גמור.

איתן כבל: מי בעד 2 עם התוספות?

איתן כבל: תחילה ותחולה ירים את ידו?

איתן כבל: בעד – הרוב

איתן כבל: נמנעים – אין

איתן כבל: תודה.

איתן כבל: אושר.

<אתי בנדלר: יש כאן נציג אוצר?

<לאה ורון: לא.

<לאה ורון: רפרנט תעשייה באגף התקציבים באוצר, עידו סופר, מסר שאין עלות תקציבית להצעת החוק.

<חן פליישר: אפשר להתייחס לנוסח של הסעיף שעכשיו הוצע?

איתן כבל: כן גברתי, למרות שכבר אישרתי אותו.

<חן פליישר: אני בדקתי במקביל האם בחוק הבנקאות (שירות ללקוח) יש תקדים להפניה לסעיפים בחוק הגנת הצרכן, ובבדיקה זריזה לא מצאתי כזה ולכן - -

<אתי בנדלר: אני יכולה להגיד לך שגם בבדיקה איטית לא תמצאי.

<חן פליישר: מצוין.

<חן פליישר: אז אני מציעה לשקול אם בכל זאת זה יהיה בחוק הבנקאות (שירות ללקוח), ואם הנוסח יוכל להיות כזה שפשוט נעתיק את ההוראה המהותית לתוך החוק.

<חן פליישר: לשקול.

<אתי בנדלר: באיזה מובן?

<חן פליישר: שאותה הוראה תופיע בשני החוקים.

<חן פליישר: המהותית.

<חן פליישר: כלומר, 16א כלשונו יופיע בחוק הבנקאות (שירות ללקוח) - -

איתן כבל: גברתי תודה.

איתן כבל: חן, אני לא פוסל כלום.

איתן כבל: אני אומר רק שאני רוצה לפעול בדרך הזו מהניסיון.

איתן כבל: בין קריאה שנייה לשלישית אנחנו נשתכנע.

איתן כבל: אנחנו לא באים בצורה של להתנגד ל...

איתן כבל: אנחנו רוצים להיות בטוחים שמה שהתכוונו בחוק אכן גם ייושם ויופעל ככתבו וכלשונו.

איתן כבל: תודה רבה לכם.

איתן כבל: הישיבה נעולה.